पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। हम पहली बार दिल्ली को अपनी मूवी में इतनी ज्यादा अच्छे से पेश कर रहे हैं। मूवी में दिल्ली ईस्ट की लोकेशन को दिखाया गया है। मूवी में हम नए लोगों को लेकर बहुत खुश हैं। यह कहना था बॉलीवुड प्रोड्यूसर फरहान अख्तर का। वे अपनी अपकमिंग मूवी फुकरे के प्रमोशन के सिलसिले में जयपुर में थे। उनके साथ मूवी की टीम और प्रोड्यूसर रितेश सिधवानी भी आए थे, जिन्होंने मूवी के बारे में बात की। फरहान ने जिंदगी को अपने हिसाब से जीना ज्यादा जरूरी बताया और कहा कि कुछ ऐसी ही चीजों को हम मूवी में दिखाने की कोशिश करते हैं।
ऑडिशन में सब पता चला जाता है-
सिधवानी ने कहा, नए लोगों के साथ काम करने में मजा आया। हमने ऑडिशन से इनको लिया और ऑडिशन में ही सबकुछ क्लियर हो गया। वहीं फरहान ने कहा, सभी कभी ना कभी नए होते हैं। वहीं उन्होंने इस मूवी को जिंदगी ना मिलेगी दोबारा से अलग बताया। उन्होंने कहा, मूवी में सिर्फ दोस्ती समानता दिखाई देती है। जिंदगी ना मिलेगी दोबारा का मैसेज था कि डर से मत भागो उसको फेस करो, लेकिन फुकरे में अलग है।
उन्होंने बताया कि इस फिल्म में ख्वाबों के बारे में बताया गया है। सब कुछ ना कुछ बनाना चाहते हैं। ये सभी ख्वाब लेकर घूम रहे हैं। इस चक्कर में ये शॉर्ट कट लेना चाहते हैं, लेकिन हकीकत बाद में पता चलती है। हां मूवी में खुशी के बारे में बताया गया है, क्योंकि इंसान को खुशी हमेशा जगह से नहीं, दोस्तों से मिलती है।
वहीं मूवी के अली फजल ने बताया, मैं इस मूवी में म्यूजिशियन का रोल कर रहा हूं। उसका म्यूजिक उसकी लवर के साथ ही चलता है। यदि वह पास होती है तो म्यूजिक चलता और नहीं होती है तो म्यूजिक भी नहीं चलता। वहीं फिल्म में हनी की भूमिका निभा रहे पुलकित ने बताया, मैं और वरुण बहुत अच्छे दोस्त बताए गए हैं। मुझे हनी की और वरुण को चूचा की भूमिका मिली है। हम दोनों बहुत से ख्वाब देखते हैं और फिर उसमें अली और मनजोत सिंह भी शामिल हो जाते हैं। यहीं से मूवी की कहानी आगे बढ़ती है।
Photo: Mahendra Sharma
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hans zho_Hant eng_Latn